                           Titel och innehåll

Wilhelm Marstrand, hans kunst og liv i billeder og tekst
  __________________________________________________________________

Förord till den elektroniska utgåvan

Under arbete...

                                Sidor ...

WILHELM MARSTRAND HANS KUNST OG LIV I BILLEDER OG TEKST VED TH.
OPPERMANN G. E. C. GADS FORLAG • KJØBENHAVN MCMXXWILHELM
MARSTRANDWILHELM MARSTRAND HANS KUNST OG LIV I BILLEDER OG TEKST VED
TH. OPPERMANN G. E. C. GADS FORLAG • KJØBENHAVN MCMXXTRYKT HOS NIELSEN
& LYDICHE (AXEL SIMMELKIÆR), KJØBENHAVN ROMERSKE LANDBOERE I EN VIGNE.

Som Menneske og som Kunstner hørte Wilhelm Marstrand helt hjemme i det
borgerlige 19de Aarhundrede, hvis sociale Forskydninger i mangt og
meget dannede Baggrunden for hans Udvikling. I hans Sind brødes stærke
Modsætninger; han svingede fra det dagligdags til det ophøjede; han
kunde omfatte sine Medmennesker med den største Varme, men han kunde
ogsaa trættes ved dem; han havde Lune, men kunde være lunefuld;
Munterhed og Tungsind skiftede hos ham som Sol og Regn i April. Hans
Inspirationer kom som Solglimt fra en Himmel, over hvilken Skyerne
jages af Blæsten; ofte var han ude af Stand til at fastholde dem i det
gennemførte Arbejde; det blev mest i Tegninger, Skitser og Udkast, at
han fuldtud gjorde sig gjældende. Marstrand var en sjælden alsidig
Aand, der spillede paa mangfoldige Strenge. Næst Thorvaldsen er han
Danmarks rigest udstyrede Kunstner. Men medens Thorvaldsen var den
sejrsæle, blev Marstrand nærmest at ligne med en Titan, der med
ubøjeligt Mod kæmpede for at naa høje Maal. Heldet fulgte ham ikke
altid; men i hans bedste Arbejder er der Bud fra den Aandens Herlighed,
som hin gamle Vismand skattede højere end Kongedømmer og Troner.

***

Wilhelm Marstrands Fader, Jacob Marstrand, var et mærkeligt higende
Menneske, en udpræget Kunstnernatur og meget af en Tusindkunstner.Hans
Liv blev omskifteligt som faa. Han var fra Trondhjem, kom som Huslærer
til Danmark, hvor han snart blev Vejassistent. Paa Grundlag af sine
Iagttagelser af Vognhjulenes Bearbejdning af Vejenes Pløre konstruerede
han en Brødæltemaskinø, hvad der førte til, at han blev Bager i
Kjøbenhavn. Her virkede han i øvrigt som Opfinder, Musiker, Forfatter
og havde desuden mange andre Jern i Ilden, ja fik endog i Samarbejde
med Eckersberg indrettet et offentligt tilgængeligt Panorama i sin
Gaard i Silkegade. Jacob Marstrand begyndte paa bar Bund, svang sig som
Bager op til betydelig Velstand, førte stort Hus, men forsømte
efterhaanden Bageriet, saa at han ved sin Død 1829 stod paa Fallittens
Rand. Wilhelm Marstrands Moder, en Provstedatter fra Holbæk, var af en
ganske anden Støbning. Med fast Haand styrede hun sine fem Sønner, sine
vilde Drenge, og taalte ingen Klynken. Ved Mandens Død ansøgte hun
Frederik VI om en lille Pension, som hun fik tilligemed et Baad om at
fragaa Arv og Gæld i Mandens Bo. Hun fulgte dog ikke Baadet, men
klarede alt. I Væsen og Fremfærd var det en djærv Kone, som i
Modsætning til Manden kun lagde ringe Vægt paa ydre Glans.

Wilhelm Marstrand er født i Kjøbenhavn den 24nde December 1810. Han tog
Arv efter begge Forældrene. Faderens Kunstnersind kom hos ham til fuld
Udfoldelse; | men den Gamles Mangel paa Evne til at begrændse sig
fulgte til en vis Grad med. Moderens Kraft og Djærvhed blev i rigt Maal
Sønnen til Del; dog ogsaa her var der et men: han undgik ikke det
Tungsind, som i Moderens Ungdom nær havde lagt hendes Liv øde.

Tidligt fandt Marstrand sit rette Virkefeldt. Det var Eckersberg, som
beseglede hans Skæbne og overbeviste Faderen om, at Drengen burde gaa
Kunstnervejen. 15 Aar gammel begyndte han at tegne paa Kunstakademiet.
Efter et Aars Forløb blev han optaget paa Eckersbergs Malerstue. Hans
Gennemgang af Akademiets Skoler var hverken hastig eller straalende.
Arbejdet paa egen Haand gled lettere for ham. Her kunde han, saavel som
Kammeraterne, udnytte det solide Grundlag, Eckersberg havde givet dem
at bygge paa, gennem Opøvelsen i solid Tegning og i en gennemprøvet
Teknik. Ligesom sine Samtidige, de noget ældre Venner Lonstantin
Hansen, Købke og Boed, excellerede Marstrand til at begynde med i smaa
Portrætter. Med dem tilfredsstilledes et Krav i Tiden og hos det
borgerlige Samfund, hvorfra de selv var udgaaet. Marstrands
Ungdomsarbejder paa dette Omraade hæver sig gennemgaaende ikke over det
pæne; men der er Undtagelser, endog straalende. Fremfor alt gælder det
Skildringen af Arkitekten M. G. Bindesbøll. Det ses straks, at han er
den beundrede Ven.Alle hans Ejendommeligheder er opfattet med den
største Varme og gengivet med gnistrende Friskhed. Gennem Foredragets
overordentlige Sikkerhed understreges og uddybes en Mængde
karakteristiske Detailler fra Haarets Fald, Øjnenes Bygning til Spillet
omkring Munden. Overalt mærkes det Skælmeri og den Livsglæde, som var
ejendommelig for hin Tids Unge. Betegnende er det, at mange Aar efter
M. G. Bindesbølls Død beklagede hans Enke, at Sangen og Munterheden,
der altid havde præget Sammenkomsterne mellem Mandens Kammerater, ikke
genfandtes hos Sønnen Thorvald Bindesbølls Venner.

ET MUSIKALSK AFTENSELSKAB.
Frederiksborg Museet.

Gennem Faderens Forretningsven Grosserer Waagepetersen fik Marstrand
sin første større Bestilling— »Det musikalske Aftenselskab«. Billedet,
der er malet 1834, hænger nu paa Frederiksborg og gør den 24aarige
Kunstner den største Ære. Fordelingen af de mange Herrer i Musiksalen
falder naturlig, ligesaa Indblikket i Kabinettet, hvor Husets Frue og
Børn er samlede. Hel-heden har en fornem afdæmpet Holdning; alt er
omhyggelig sammenstemt; Karakteristiken af de tilstedeværende er paa
samme Gang træfsikker og diskret; Tidens urbane Tone har udelukket
enhver uforbeholden Meningsytring. Det er dog lykkedes Marstrand i al
Stilfærdighed at fremhæve de to, som utvivlsomt har staaet hans Hjærte
nærmest: Weyse, der sidder ved

HUSVENNEN.

Flygelet, og Eckersberg, der staar yderst til Venstre. Det kunstnerisk
nye i Billedet maa navnlig søges i den maleriske Lysvirkning. Paa dette
Omraade var Marstrand dog ikke banebrydende; men han havde med Held
bygget videre paa det Grundlag, som Maleren W. Bendz havde skabt i sit
i 1828 udstillede »Tobaksselskab«. Koloristisk virker Marstrands
Aftenbillede behageligt, men særdeles forsigtigt. I det to Aar senere
malede Waagepetersenske Familiebillede er Farveholdningen baade
dristigere og mere personlig. Disse to Arbejder bestyrkede det Haab,
som Marstrands mere indsigtsfuldeVenner og Velyndere nærede for hans
Fremtid; men det var ikke disse Billeder, der gjorde mest Lykke i hans
Samtid. Dette var mærkeligt nok forbeholdt hans langt ringere
Genremalerier, hvis Fortælling altid bevæger sig i en yderst dagligdags
Forestillingskreds, og hvis Indhold som Regel egner sig bedre til at
gives gennem det skrevne Ord. De virker nærmest som

ARKITEKTEN M. G. BINDESBÖLL.
Statens Museum for Kunst.

Illustrationer til uskrevne Smaa-Romaner; Beskueren bliver dog
heldigvis skaanet for selve Romanerne, der, efter alle Solemærker at
dømme, vilde have været yderst trivielle. Det er i disse Arbejders
Letfattelighed og solide Udførelse, at Aarsagen til deres Popularitet i
alt væsentligt maa søges. Deres Mennesker er som Regel mere
konstruerede end sete. I Redegørelsen for det ydre Apparat, de Gader og
Interiører, der danner Baggrunden for de skildrede Scener, viser den
unge Marstrand sig altid som Eckersbergs dygtige Lærling; de røber
næsten overalt en intelligent og omhyggelig Iagttager,der har tilegnet
sig Mesterens Teknik. Flere af disse Arbejder vidner desuden om et
fremragende, men endnu ikke helt udviklet Kompositionstalent, der med
paafaldende Frihed og Lethed formaar at tumle med et større Antal
Figurer. Som et af de mest betegnende kan anføres »Husvennen«.
Fortællingen er vulgær; — under et intetsigende Paaskud faar Husvennen
Ægtemanden til at lare i Tøjet og jage afsted; — det er Udførelsen, som
bærer Værket. Der er gjort tilforladeligt Rede for de forskellige
Typer. Den koldt beregnende Ven, den troskyldige Ægtemand, den
underfundige Hustru og den enfoldige Tjenestepige er hver især taget
paa Kornet. Rent koloristisk set ejer dette farverige lille Billede
vægtige Egenskaber. Med Rette har Karl Madsen i sit store Værk om
Marstrand fremhævet det milde og fine Sammenspil mellem Stuens brungule
Vægge, Ægtemandens rosarøde Vest og lyseblaa Benklæder, mellem Konens
gule Trøje og den grønne Skærm foran Himmelsengen.

Ved Siden af at være en meget flittig Kunstner, der tidligt kunde
ernære sig selv, var Marstrand vennesæl og glad med de glade. Var han
ikke med i Laget, manglede der en uundværlig. For Bindesbøll var det en
sand Befrielse, da Marstrand kom til Rom »og man igjen kunde begynde at
leve lidt lystigt«. Hans Lystighed kunde dog tit slaa over i det
voldsomme; blandt Venner kaldtes han Bersærken. I Virkeligheden tog
Marstrand sig ikke Livet let. Smukt træder det frem i et Brev, han i
1836, kort før han rejste udenlands, sendte sin yngre Broder Troels;
han dvæler ved den betydningsfulde Tid, som nu forestaar ham; hidtil
havde han niaattet male for Brødet, nu gjaldt det om at udnytte de fire
Rejseaar til Studiets Bedste, og han fortsætter: »Man lever ikke her i
Verden for sin egen Skyld; vi skulle dele vort Meget med Andre og virke
med Andre til Fuldkommenhed — —. Altid maa man have for Øiet, at danne
sig til at træde i Virksomhed med Andre, og for at kunne gjøre det med
den nødvendige Kraft, maa man bevare sig sund og stærk, (paa) Sjæl og
Legeme.«

Som alt antydet var Marstrands Gennemgang af Akademiets Skoler langtfra
kronet med Held. I 1833 konkurrerede han til den lille Guldmedaille;
Opgaven var »Flugten til Ægypten«. Medaillen fik han ikke; kun en
Opmuntring blev ham til Del. Da han i 1835 gentog Forsøget,- blev
Resultatet endnu ugunstigere: hans Fremstilling af »Odysseus og
Nausikaa« kom slet ikke i Betragtning. Marstrands Hu stod forøvrigt nu
til snarest at komme til det forjættede Land, til Rom, hvor alt en Del
af hans nærmeste Kammerater var samlede. Irods Uheldene ved
Medaillekonkurrencerne gav Akademiet ham den for Rejsestipendiets
Opnaaelse nødvendige Anbefaling endog i en særdeles opmuntrende Form —
»det havde fundet sig overrasketved hans Talents Ejendommeligheder — —
og fandt ham moden og heldig forberedt til en Udenlandsrejse.« Den 8de
August 1830 drog han afsted.

***

Opholdet i Rom fik gennemgribende Betydning for Marstrand. Dér mødte
han Ihorvaldsen. Han blev betaget. — »Som en Løve seer han virkelig ud
den

SCENE AF OKTOBERFESTEN I ROM.
Thorvaldsens Museum.

gamle Karl«. — »Der sidder et Ansigt paa ham, som er af de siældne«. —
»Det er en Lyst at see ham arbejde det ene skiønnere end det andet«.
Samtidig havde han dog skarpt Blik for den store Mands virkelige og
formentlige Svagheder. Forklaringen fandt han i nogle Tilfælde i det
forløsende Ord: »Manden bliver gammel«. Men Thorvaldsens Kunst var ikke
gammel. For Marstrand blev den en Aabenbaring af nye Vidder, af nye
Skønhedsriger. Eckersbergs Krav om nøjagtigt Naturstudium, udført
Ansigt til Ansigt med Naturen, mistede sin absolutte Gyldighed for ham.
Der fremvoksede en liang hos ham til at skildre Mennesket i dets
eviggyldige Skønhed, til athæve det ud af Tilfældighedernes Verden op i
de almengyldige Idealers. I Forbindelse hermed udviklede hans plastiske
Sans sig gennem hans Medleven i Thorvaldsens Kunst, samtidig med at
hans Interesse for den individuelle Form og Bevægelse svækkedes; det,
som han nu lagde Vægt paa at faa frem, var det statuariske og det
rytmiske i Stilling, Linie og Bevægelse. EFTER SKRIFTEMAALET.
Thorvaldsens Indflydelse paa Marstrand understøttedes sandsynligvis af
en fælles Glæde over Dans. I Thorvaldsens Kunst indtager dansende
Skikkelser netop i Trediverne en fremskudt Plads; noget lignende er
Tilfældet for Marstrands Vedkommende. I hans Tegninger, Studier og
Billeder fra det første Ophold i Kom er Tallet paa dansende, Gamle
saavel som Unge, Legio. At det almenmenneskelige i og efter denne
Periode kom til at spille saa stor en Bolle for Marstrand, kan maaske
ogsaa noget forklares af, at hans lyse Forstand ikke tillod ham at
indbilde sig, at han virkelig kendte Italienerne. Han var fuldt paa det
Bene med, at han som Fremmed kun kunde faa fat i Overfladen, og han saa
klart, at der krævedes et meget langt Ophold i Italien for at »komme
til at præstere andet end disse sædvanlige Billeder, hvor det egentlig
kun er Snittet paa Klæderne, der er italiensk«. Men det maa ikke
overses, at Marstrand i Maaden, hvorpaa han nu og senere søgte det
almengyldige, begik en Grundfejl, som kom til at svie baardt til ham,
idet den var Aarsag til, at han i en Del Arbejder forpassede Maalet.
Han troede, at han kunde naa frem, hvor han ikke forstod det Enkelte
til Bunds. Men det er en Lov, som gælder for Kunst saavel som for
Videnskab, at man kun kan faa Tag i det Almengyldige gennem et
omfattende og dybtgaaende Kendskab til det Enkelte. Den, der vil skyde
Genveje undgaar ikke det Almindelige — det Intetsigende.

Marstrands Higen efter at skildre Livet i dets Mangfoldighed har
utvivlsomt ogsaa været medvirkende til den Omlægning i hans Kunst, som
nu fandt Sted. Hans overdaadig figurrige Folkelivsbilleder fra denne
Periode, »St. Antoniusfesten i Kom«, »Romerske Borgere forsamlede til
Lystighed i et Osteri«, »Scene af Oktoberfesten i Bom« og »Moccoli
Aften paa Korsoen i Bom«, kunde kun delvis bygges paa Studier. Det var
før Impressionis-mens Tid. En Antydning var ikke tilstrækkeligt. Hver
enkelt Figur skulde have sin afklarede selvstændige Værdi indenfor
Kompositionen. Men hvor det levende, det bevægede samtidig skulde
bevares, dér maatte under disse Forhold det direkte Naturstudium i stor
Udstrækning skubbes til Side til Fordel for Arbejdet ud af Hovedet.

GAMMEL OG UNG ITALIENERINDE:

De nye Maal, som Marstrand satte sig, greb ogsaa paa anden Vis ind i
hans Udvikling. Den koloristiske Teknik, som han havde tilegnet sig i
Eckersbergs Skole, slog ikke længere til. Han maatte søge andre Midler
for at opnaa den Farvepragt og festlige Glans, som han gerne vilde have
frem. Samtidig maa det nødvendigvis have ligget ham paa Sinde at finde
en Malemaade, der gled lettere fra Haanden, og som derfor vår i bedre
Overensstemmelse med de hastige Bevægelsesmotiver, han særlig dyrkede.
Men en Enkelt kan ikke skabe en ny Malerteknik; hertil udkræves
enSkoles fælles Arbejde. Marstrand stod ene i disse sine Bestræbelser.
Følgen blev, at der kom noget usikkert over hans Kolorit, og at denne
kunde glide ud i det ubehagelige. Det er iøvrigt betegnende, at denne
Usikkerhed øgedes, jo længere han fjernede sig fra Eckersberg. Dog maa
det ikke glemmes, at han ofte, navnlig i Skitser og Studier, har
aabenbaret et koloristisk Syn af Rang; i hans færdige Billeder glippede
dette dog til Tider. En medvirkende Aarsag hertil var, at han under sit
første Ophold i Rom, til liden Baade for sin Kunst, forelskede sig i
Anvendelsen af Lasurer, hvad der kunde give hans Farver en noget
stikkende metalagtig Glans.

For ret at forstaa Marstrands Udvikling og de store Modsigelser, som
den rummer, maa man gøre sig klart, at det, som han kunstnerisk
gennemlevede under sit første Ophold i Rom, ikke var en jævn konsekvent
Vækst, men snarere en delvis Ompodning. Den kunstneriske Bane, som han
var kommen ind paa gennem Eckersbergs Vejledning, blev ikke afbrudt,
ban betraadte den ofte senere; men det nye, han optog, var af en hel
anden Art. Styrede han efter det Eckersbergske Kompas, gik Farten i
naturalistisk Retning; tulgte han det 1 horvaldsenske, havde hans
overdaadige Fantasi I ag i Roret. Men hertil kom som et meget vigtigt
Moment, at de Portrætter, Genre- og Folkelivsbilleder, som han
begrændsede sig til i denne Periode, ikke helt tilfredsstillede ham,
ikke var det endelige Maal for hans 1 lagten. Dei dæmrede i hans Sind
et levende Ønske om at skildre »det store Menneske«. Under Opholdet i
Rom beskæftigede han sig meget med Kompositionen til »Den fortabte
Søn«, men, skrev han: »Megen Tvivl er opstaaet hos mig om det egner sig
for mig at male den Slags Ting. Jeg har ikke den vedholdende Alvor.«

Skønt Marstrand, da han kom til Rom, blev overvældet af Kunstens
Storhed og i maanedsvis vandrede rundt uden at kunne samle sig til et
større Arbejde, blev det dog et meget betydeligt Antal Billeder,
Studier og Tegninger, han fik udført under sit fireaarige Ophold i
Italien. Som et særlig typisk Arbejde fra denne Periode bør »Scene af
Oktoberfesten i Rom« fremhæves. Det er malet 1839 og blev købt af
Thorvaldsen, i hvis Museum det nu hænger. Det er en Hyldest til
Livsglæden, som den ytrer sig i og løftes af Musik og Dans. Der er
Slægtskab mellem dette Borgertog til Rom og Thorvaldsens berømte
Gudetog til Parnas. Stemningen er den samme; Gang og Dans veksler i dem
begge; i deres Rytme er der Samklang. Og hvilken plastisk Følelse
aabenbarer Marstrand ikke i dette Arbejde! Se den unge Mand med
Guitaren, hvor fri er ikke hans Stilling, hvor let hans Gang! Lignende
Fortrin findes hos Kæmpen med Faklen og hos mange af de andre Figurer.
Men Farveholdningen er desværre langtfra paa Højde med Bille-dets
Plastik. De unge Pigers farverige Dragter virker for metalagtige, og
Marstrand er hist og og her ved Gengivelsen af deres klare Toner kommen
for højt op i Lyset, saa at den straalende Himmel virker relativ mørk.
Til Gengæld er den Hvile, som Kompositionen rummer, af stor Værdi. Den
bunder i en omhyggelig Afballancering. Bymuren med den store Træ gruppe
danner en passende Modvægt mod Osteriets massive Bygninger og de fjerne
Bjerge. I Forgrunden indrammes det centrale Parti, det dansende Par,
ligeligt til begge Sider af glade Skikkelser i harmonisk vekslende
Grupper.

SØSTERSENGEN.
Den Hirschsprungske Samling.

Hvilken Stigning, der i denne Periode var i Marstrands plastiske
Følelse, viser sig i mange af hans Tegninger, maaske mest afklaret i
den dejlige, men bedske »Efter Skriftemaalet«, med Munken, som forlader
den sønderknuste Synderinde. Alt er kun Antydninger, men alt er
fortrinligt. Munkens Skikkelse, Udnyttelsen af hans folderige Dragt er
statuarisk set overmaade vægtig; bedst er dog den sammensunkne Kvinde;
hver Linie røber præcis Følelse for Bevægelsens Rytmik, samtidig med at
Stemningen, den hjerteskærende Sorg, overalt klinger fuldtonende
igennem.Denne Tegning er iøvrigt mærkelig i en hel anden Retning. Den
viser særdeles klart, at ogsaa Marstrands Sans for Arkitekturens Væsen
var bleven vakt under Opholdet i Italien. I den flygtige Angivelse af
Rummet mærkes Forstaaelse af Rarokkens Storhed. Denne arkitektoniske
Følelse, som her er brudt igennem, satte efterhaanden dybe Spor i
Marstrands Kompositioner. Den voksede dog kun langsomt; først da det
stundede mod Mesterens Livsaften, udfoldede den sig i sin fulde Glans.

Da Marstrand første Gang var i Italien, var han ung og fuld af Livsmod.
Gang paa Gang gav hans Fryd over Livet sig Udslag i hans Kunst. Fint og
nænsomt træder den frem i den gengivne Tegning af en gammel og en ung
Italienerinde. Nok saa straalende, nok saa bedaarende viser den sig dog
i den bekendte Skitse »Søstersengen«, der tilhører den Hirschsprungske
Malerisamling. Iøvrigt er det karakteristisk for ham, at de
Skønhedsindtryk, som han modtog i hin Periode, var saa fyrige, at han
bevarede dem Livet igjennem i hele deres Friskhed. Atter og atter
inspirerede de ham til nye Arbejder. Mange Skitser og Rilieder fra hans
senere Aar fortæller derom.

***

Under hele sit Ophold i Italien længtes Marstrand hjem. Han ivrede mod
de Kunstnere, som kunde tænke sig at leve hele deres Liv i det
Fremmede; selv følte han, at kun Hjemlandet bød Maleren fuldgyldige
Livsbetingelser for hans Kunst. I Udlandet kunde der hentes nye
Impulser og læres uhyre meget; men kun i Hjemlandet var der Mulighed
for Arbejdets naturlige Vækst. Han agiterede mellem Kammeraterne for,
at de alle snart skulde vende hjem, og der løfte i Flok. Men han fandt
ikke rigtig Øre. Alene var den vennesæle Mand kommen til Rom, alene
drog han hjemad. Hjemturen, der tiltraadtes i August 1840, kom til at
tage lang Tid. Marstrand blev underligt nok hængende i München. Han
kunde ikke lide Kunsten dér, og Livet i Ølbyen huede ham ikke. Men der
var Penge at tjene, og det havde han haardt Rrug for. Under Opholdet i
München malede Marstrand en Gentagelse af »Oktoberfesten« samt en Række
Billeder paa Grundlag af sine italienske Studier. For hans Kunst har
Opholdet i München utvivlsomt været skadeligt. Paa dette Tidspunkt var
der for ham intet dér at lære uden Unoder. Fra München tog han hjem
over Frankrig. I Paris blev han kun tre Uger, altfor kort til at komme
til en virkelig Forstaaelse af de tekniske Fortrin, som han i et Brev
berømmede den franske Kunst for. Om Efteraaret 1841 satte han atter
Foden paa dansk Grund.

***Da Marstrand korn hjem efter fem Aars Fraværelse, var baade han selv
og de kjøbenhavnske Kunstforhold mere forandrede, end han sandsynligvis
har været sig bevidst. Han var bleven mere Kosmopolit, end han anede,
og det herhjemme fremdukkende nationale Syn paa Kunsten var ham i
Virkeligheden fremmed.

AGENT SØREN BORCHS SKYDESKIVE.
Den Hirschsprungske Samling.

Den nye Kunstnerslægt, som under hans Fraværelse var kommen til
Skelsaar og Alder, havde paa afgørende Punkter andre Maal end han og
hans Venner. Dens Styrke var dens Danskhed, dens Umiddelbarhed og
friske Naturalisme. I første Linie stod Lundbye og P. C. Skovgaard.
Deres landlige Interesser og store Dygtighed er i vore Øjne noget
fastslaaet og velkendt, for Marstrand repræsenterede de noget ganske
nyt. Det ene med det andet synes at have grebet ham stærkt og vakt en
Lyst hos ham til ogsaa selv at komme i nøje Kontakt med Fædrelandets
Natur og Folk. Kort efter sin Hjemkomst slog han sig ned i Roskilde for
derfra at studere OmegnensBondeliv. En medvirkende Aarsag til dette
Skridt maa dog maaske ogsaa søges i, at han var bleven »agreeret« til
Medlem af Kunstakademiet. Det paahvilede ham i den Anledning at udføre
et »Receptionsstykke«, og det ligger nær at formode, at han har haft en
Forhaandsviden om, at Opgaven vilde blive »En Scene af det danske
Folkeliv«.

SCENE AF HOLBERGS »ERASMUS MONTANUS«.
Statens Museum for Kunst.

Bedømt efter Udbyttet var Udflugten til Roskilde ikke fuldt
tilfredsstillende. Marstrand, denne udprægede Kjøbenhavner, havde ingen
Føling med den danske Bondes Liv og Færd; inderst inde havde han
desuden i fuldt Maal sine Bysbørns Afsmag for bondsk Væsen. Dertil kom,
at Italiens Skønhed sad ham i Sindet. I Sammenligning med den
italienske Almue forekom den danske ham paafaldende plump og grov. Det
lykkedes ham faktisk heller aldrig at komme i et hjerteligt og
forstaaende Forhold til den; for ham blev de danske Bønder enten
latterlige eller dyriske og dorske. Hans mange Studier af
Roskildeegnens Landsbyliv vidner tilstrækkeligt derom.

Ogsaa i en anden Henseende blev Opholdet i Roskilde en Skuffelse for
Marstrand. Han forlovede sig noget hovedkulds med en smuk og
elskvær-dig Kusine, Datter af Stedets Borgmester, der var gift med hans
Moster. Marstiand blev dog hurtig klar over, at de to ikke passede
sammen; allerede om Efteraaret hævede han Forbindelsen.

SCENE AF HOLBERGS »BARSELSTUEN«.
Statens Museum for Kunst.

Trods al Modgang blev dog et udmærket Billede Besultatet af denne
Udflugt. Den Skydeskive, som Marstrand i Sommeren 1842 malede for Agent
Søren Borch, hører til hans betydeligste Arbejder. Flygtigt betragtet
er det ikke alene et fortrinligt komponeret Billede, men tillige en
naturlig og livfuld Skildring af en Kække Provinstyper. Nærmere beset
er det et ret maliciøst Arbejde. Marstrand har utvivlsomt i sit stille
Sind let ad den megen Højtidelighed, der udfoldedes ved den nye
Fuglekonges Modtagelse af Insignierne paa hans Værdighed. Overalt
mærkes en let Overdrivelse. Helheden har faaet en Understrøm af
Sarkasme. Kun en enkelt af de skildrede Mænd er taget helt alvorligt;
det er Borgmesteren, hvis kloge Ansigt ses bag de slanke Flasker til
højre i Billedet.Om Efteraaret 1842 havde Marstrand faaet mer end nok
af sjællandsk Provins- og Landliv. De mange i Sommerens Løb udførte
Studier til »et Bondefrieri« blev kastet til Side; Kjøbenhavn blev
atter hans Residens. Marstrands Arbejdslyst havde dog ikke taget Skade
af den udstaaede Modgang. Omtrent straks efter sin Tilbagekomst maa han
være gaaet i Gang med sit Medlemsstykke til Akademiet. Det folkelige
Skær, som Opgaven rummede, klarede han med en dristig Fortolkning, der
forvandlede »En Scene af det danske Folkeliv« til »Scene af dansk
Bondeliv motiveret efter Holbergs Erasmus Montanus«. Gennem denne
Fortolkning kom Marstrand ind paa en Vej, som han, i hvert Fald i de
nærmest foregaaende Aar, af og til havde tænkt paa at betræde, og som
skulde blive af den største Betydning for hans Kunstnergerning, idet de
Holbergske Figurer gennem deres Sandhed og Skarphed blev et rigt
Skatkammer for ham, der i sin Virken mere og mere dreves af en
uudslukkelig Trang til at forstaa Menneskene og til at faa Tag i deres
inderste Væsen.

Marstrands første Holberg-Billede hører langt fra til hans bedste. Han,
der paa dette Omraade i tiere Tilfælde blev en Vejleder for Scenens
Kunstnere, synes i dette sit første Forsøg stærkt paavirket af Stykkets
Udførelse paa Theatret. Det bør erindres, at Erasmus Montanus netop den
Gang stod paa det kongelige Theaters Repertoire. Det var bleven opført
om Foraaret 1842 med Dr. Ryge som Per Degn, og samme Efteraar havde
Kristian Mantzius sin Debut i dets Hovedrolle. Herom hedder det i ei.
samtidig Anmeldelse: »I Stedet for den pralende, noget arrige Pedant,
som man har Grund til at vente, i hvilken Form saa end den Spillende
varierer ham, saa man snarere en godmodig Yngling, som philantropisk
søger at undervise de uvidende Bønder«. Meget kan tyde paa, at
Marstrand har støttet sig til Mantzius’ Opfattelse af Erasmus, der er i
hvert Fald fremtrædende Lighedspunkter i deres Fremstillinger af ham.
Marstrand har hentet sit Motiv fra Stykkets berømte 3die Scene i 3die
Akt, hvor den fiffige Degn kører i Ring med den lærde Magister. I hans
Fremstilling er Erasmus ingenlunde den hovmodige Pedant, hvem
Strømperne sjasker om Benene; han er snarere en forfinet Mand, der
hører hjemme i et andet Lag, i en Verden med videre Horisont end den,
Folket paa Bjerget skuer ud over. Marstrand synes ligesom Mantzius
nærmest at have haft Medfølelse med denne Intelligensens Repræsentant,
som bliver saa ynkeligt trampet paa af den durkdrevne Degn. Medens
Fremstillingen af Erasmus saaledes ikke kan siges at være i Holbergs
Aand, er Scenens øvrige Skikkelser taget paa Kornet. Dette gælder
Ridefogeden, Autoritetsprincipets overlegne Repræsentant, der føler sig
tryg i Henhold til Herredsfogedens og Amtsforvalterens Udsagn om, at
Degnener en brav studeret Mand; det gælder ogsaa Nille, der græder over
Sønnens Nederlag, og gamle Jeppe, Bypatrioten, som glæder sig over
Bjergets Sejr, skønt den gaar ud over hans eget Kød og Blod. Det gælder
endvidere Jacob, den sunde Fornufts muntre Bepræsentant; men allermest
gælder det den ypperste af dem alle, selveste Per Degn, der rød i
Kammen kror sig af sin Triumf og indvendig regner efter, hvor langt han
tør gaa. Medens

FRU FREDERIKKE RAFFENBERG.
Statens Museum for Kunst.

Karakteristiken af de forskellige Figurer gennemgaaende er overdaadig
vittig og træfsikker, virker Billedet malerisk set ret tørt. Med
germansk Omhu er der lidt aandløst gjort Kede for Bondestuens
mangfoldige Snurrepiberier og Detailler. Hertil kommer, at den platte,
noget ubestemte Lysvirkning,' der minder om Theatrets, virker lidt
kedelig og understreger det glædeløse i den koloristiske
Helhedsvirkning. Det er betegnende for Tidens Kunstsmag, at dette
Billede ved sin Fremkomst gjorde saa ubetinget Lykke, at Marstrand
straks maatte gaa i Gang med at male en Gentagelse til den kon-gelige
Malerisamling. I ledende kunstinteresserede Kredse saa man først og
fremmest paa Billedets Indhold og omhyggelige Gennemførelse, medens man
var meget lemfældig i Bedømmelsen af koloristiske og maleriske Mangler.
Marstrand fandt intet Korrektiv i indsigtsfulde Modstanderes Kritik;
han mødte overalt det farligste af alt — uforbeholden Anerkendelse.

Samtidig med, at Marstrand malede »Erasmus Montanus« Billedet,
beskæftigede han sig med et andet Holbergsk Motiv, hentet fra
»Barselstuen«. Her indtog han et mere selvstændigt Standpunkt; han
følte sig ikke bundet af Theatret og kun til en vis Grad af Komedien.
Det er de Besøgende, han har skildret; men han lader ikke Barselkonen
hjemsøges af sine Bekendte enkeltvis eller i Grupper, hun modtager dem
alle paa en Gang. »Barselstuen« er som Helhed langt smukkere behandlet
end Erasmus Billedet. Vel genfindes den platte, temmelig uheldige
Belysning; men koloristisk har Maleren været langt mere i sit Es.
Damernes pragtfulde Dragter har, baade hvad Stof og Farve angaar,
interesseret ham, og han har samlet dem i en ganske vist ikke helt
harmonisk, men dog straalende Buket. Ogsaa det gammeldags københavnske
Interiør er smukt og i alt væsentligt tidskorrekt set. Mest fanges dog
Interessen af den glimrende Maade, hvorpaa de forskellige Karakterer er
givet. Her udfolder Marstrands Lune og Vid sig i hele sin Pragt. Han
maa nødvendigvis have haft Modeller til de forskellige Skikkelser; men
han har ikke været hundet af dem. Hans ufattelig levende Fantasi maa
for hans indre Blik have kunnet fremmane hver enkelt Figur.
Sladresøstrenes og Madammernes ustandselige Snakkesalighed, Giftighed
og Taabelighed er ubarmhjertigt afsløret. Ogsaa den dumstolte Dame, som
netop træder ind ad Døren, er fortræffeligt opfattet. Imellem al den
megen Flitter danner Gedske Klokkers en underlig melankolsk og ensom
Skikkelse, der fra Malerens Side har været omfattet med særlig
Sympathi. Det er næsten, som om noget af det, der fyldte Kunstneren
selv i denne Periode, her har faaet Udtryk. Marstrand følte sig,
saaledes som det fremgaar af mange Udtalelser, inderst inde ulykkelig,
ensom og hjemløs. Hans Hjerte havde knyttet sig til Sydens Skønhed;
trods alle hans smukke Ord til Vennerne om at fæste Bo i Danmark,
længtes han efter Italien. Samtidig følte han sine Evners Brist; han
maatte paany ud at lære, og navnlig søge at tilegne sig det Herredømme
over de maleriske og koloristiske Midler, uden hvilket han ikke kunde
gøre sig Haab om at løse de store Opgaver, som dunkelt foresvævede ham.

Var Marstrands Sind end til Tider tungt, saa havde han dog altid Dampen
oppe og var uhyre flittig. Adskillige fordelagtige Salg og en Række
Portrætbestillinger, hvoriblandt flere af Christian VIII, satte ham
derforforholdsvis hurtig i Stand til at samle det til en længere Udfærd
fornødne Mammon. Da han i Slutningen af September 1845 tiltraadte sin
anden Rejse til Italien, var han den heldige Ejer af 5,200 Rigsdaler,
hvad der den Gang var et betydeligt Beløb.

***

Marstrands anden Italia Færd blev, saaledes som den var planlagt, en
udpræget Studierejse. Nedturen lagdes over Amsterdam og Paris. I
Holland samledes hans Interesse om v. d. Helst, Rolis, Rembrandts og
Frans Hals’ store Figurbilleder. I Paris fængsledes han af Vernets
afrikanske Skildringer og Delaroches populære Hemicycle i École des
Reaux Arts. Under Opholdet i Rom kastede han sig over Studiet af et nyt
teknisk Hjælpemiddel, Copalfernis, som, efter hvad han skrev til
Constantin Hansen, skulde gøre Farverne saa bløde, som man ønskede det,
og som desuden tillod, at man straks næste Dag malede ovenpaa dem, uden
at de mørknede efter.

DON QUIXOTES FØRSTE HJEMTOG.

Marstrands forskellige Studier var planløse. Han var hidsigt søgende,
men han manglede en Rettesnor. Resultatet blev magert. Kun et enkelt af
de helt gennemførte Billeder, som han malede paa Rejsen, fortæller om
Fremskridt; det er det yndefulde Portræt af Fru Frederikke Raffenberg.
I dette Arbejde er Marstrand paavirket af den sympathetiske franske
MalerGustave Ricard (1823—1873), hvis smukke Portrætter vil være
Pariserfarere bekendte fra den retrospektive Udstilling, som Byen Paris
i 1912 havde arrangeret af hans Værker. I et Brev til Constantin Hansen
skrev Marstrand om Ricard: »Han har malet adskillige Hoveder og
Portraiter mesterlig colorerede og modellerede«. Bicards Farve er
mildere, mere fyrig og meget mindre broget end Marstrands. I sit
Portræt af Fru Raffenberg har Marstrand indfanget nogle af disse gode
Egenskaber. Desværre skæmmes Helheden af et paa Væggen bag Fruen malet
Billede af en Udsigt over Rom, hvis blaa Toner ikke passer ind i det
varmt stemte Milieu.

Iøvrigt var det Drømmene om store Fremtidsopgaver, der i alt væsentligt
blev bestemmende for Marstrands Studier. Han tænkte sig Muligheden af
at komme til at dekorere Universitetets Solennitetssal med en Række
Historiebilleder. Han begyndte at tegne Udkast til dem, men tvivlede
om, endnu at have tilstrækkeligt Herredømme over Midlerne til for Alvor
at turde give sig i Kast med saadanne Opgaver. Først og fremmest følte
han, at han maatte lære sig at male Figurer i Legemsstørrelse. Den
bekendte Osteriscene med de unge Piger, der byder en Indtrædende
velkommen, blev det første, i tiere Henseender mindre heldige, Resultat
af disse Bestræbelser. Kompositionen er ikke uden Fortrin i sin
harmoniske Opbygning. Men Udførelsen — de unge Piger er ikke Mennesker;
det er sukkersøde, indholdsløse Konstruktioner. Og Farven — alt, hvad
Marstrand havde lært af Ricard, er svundet bort. Dette Billede synes at
røbe, at Marstrand til Tider maa have haft en vrang Opfattelse af »det
koloristiske« og ment, at dette bundede i en rig Anvendelse af de
stærke Farver, som under hans Haand var tilbøjelige til at blive
giftige, uharmoniske og ufriske. En Ulykke var det, som alt antydet, at
han aldrig eller i hvert Fald kun i underordnet Grad mødte en
vejledende Kritik. Et Billede som Osteriscenen gjorde uhyre Lykke
ligesom andre af Marstrands samtidige Genrebilleder, der ubetinget
hører til hans svageste. Selv var han sig bevidst, at han var inde paa
et galt Spor; men hvori det gale laa, stod ham ikke klart. Til Broderen
Troels skrev han i Marts 1848: »Mine Billeder, som jeg sender, ere ikke
Resultatet af, hvad jeg har lært; de ere kun Prøveklude, uriter uns, og
jeg haaber i Hiemmet, hvis Tingene gestalte sig bedre, at giøre mig
Selv og Eder mere Ære.«

Under Opholdet i Italien kneb det ofte for Marstrand at holde Humøret
oppe. Disse idelige Brydninger mellem den gode Vilje og de bristende
Evner sled paa ham. Hans Fantasi var dog, som altid, uhyre frugtbar.
Herlige Billeder, skabte af ham selv, maa have foresvævet ham. Men naar
det kom til Stykket, blev Resultatet langt fra det, han havde haabet. I
Virke-ligheden følte han sig forpint og dybt skuffet. Naar alt saa
haabløst ud, har han sikkert ofte, saaledes som af Dr. Beckett antydet,
følt sig som en anden

KONSUL C. F. HAGE OG HUSTRU.
Malerisamlingen paa Nivaagaard.

Don Quixote. I et inspireret Øjeblik maa han som i et Syn have set sig
selv som den ædle Ridder af den bedrøvelige Skikkelse. — Det blev i
Palermo, Marstrand malede sit første Don Quixotebillede, Ridderen,
derilde medtaget drager hjem efter Kampen med Købmændene. I Marstrands
Kunst betegner dette Arbejde et Gennembrud. Det ejer en gribende
Stemning. Der er Sus af Aandens Vingeslag. — Hvad var Don Quixote? En
Fantast, der kæmpede for en Bunke forældede Idealer; en Taabe, som
troede, at han kunde hæmme Vold og hjælpe de Betrængte. Et uklart
Hoved, som ikke kunde skelne mellem Drøm og Virkelighed, og som navnlig
ikke forstod sin egen Begrænsning. Men var han en Fantast, saa var han
tillige en Mand, som hensynsløst, uden Gnist af Bagtanke gik lige løs
paa Sagen, og tit høstede sig en brodden Pande, som saa mangen Idealist
har gjort det før og siden. Det er nu en Gang Livets Lov, at ingen faar
Held til at lodde dets Dybder uden først at være prøvet i Modgang og
Lidelse. Marstrand dannede ingen Undtagelse.

I Marstrands senere Kunst indtager Don Quixote og dennes tro Følgesvend
Sancho Pansa en fremtrædende Plads. Snart har han kun let af dem; men
ofte bæres hans Skildringer af den gækkende Medfølelse, der ligger,
hvor Selverkendelsens Ironi og det overbærende Smil mødes.

***

Opholdet i Italien blev paa Marstrands anden Kejse ikke særlig langt.
Allerede i Begyndelsen af 1848 var han atter i Danmark. Det er
betegnende for hans mandige Udholdenhed, at han trods de Skuffelser,
Rejsen havde bragt ham, ikke opgav sit Maal, den store monumentale
Kunst. Han lod sig dog ikke blænde af denne Attraa og derved forlede
til at give sig i Kast med Opgaver, han ikke magtede. Han besad Livet
igennem en præcis Selvvurdering, og var paa dette Tidspunkt klar over,
at han endnu manglede den til Gennemførelsen af omfattende
Kompositioner fornødne Sikkerhed i Behandlingen af legemstore Figurer.
Under disse Forhold maa det have været ham en.Tilfredsstillelse kort
efter sin Hjemkomst at modtage Bestilling paa et legemstort Portræt af
Konsul C. F. Hage og Hustru. I sit Anlæg og gennem sin Udførelse viser
dette Arbejde, at Marstrands anden Rejse ikke havde været forgæves. Han
havde samlet sig en kunstnerisk Ballast, som nu kom ham til Gode.
Billedet præges af Djærvhed og Kraft, samt af en indgaaende Opfattelse
af det »maleriske«, hvad der nærmere beset betegner en ny Fase i
Marstrands Udvikling.

Marstrand tænkte og følte i overvejende Grad plastisk. Hans mangfoldige
Tegninger leverer et uomstødeligt Bevis herfor. Det karakteristiske og
rytmiske, saaledes som det markerer sig gennem Udtryk, Bevægelse, Linie
og Form, har hovedsagelig været Maalet. Det særlig maleriske i Lysets
og Mør-kets Brydninger og Modsætninger har kun undtagelsesvis behersket
hans Fantasi og været bestemmende for Virkningen. Ved hans malede
Studier og gennemførte Billeder gør noget lignende sig gældende.
Bortset fra »Et musikalsk Aftenselskab« og til Nød et Par andre
Billeder, er der intet blandt hans tidligere Arbejder, i hvilket
Opgavens Løsning er bygget paa et indtrængende Studium af
Lysvirkningen. Som Maler har han selvsagt ikke helt kunnet forbigaa
disse Fænomener, men de har for ham i hans tidligere Arbejder kun været
Hjælpemidler uden selvstændig Værdi. Betegnende

BONDESTUE I DALARNE.Z

er saaledes de ubestemte Belysningsforhold i Agent Søren Borchs
Skydeskive; i den ene Halvdel af Billedet kommer Lyset fra venstre, i
den anden fra højre. Ikke mindre karakteristisk i denne Henseende er
den platte Lysvirkning i de før omtalte Billeder med Motiver fra
»Erasmus Montanus« og »Barselstuen«. Det blev derfor afgjort noget
betydningsfuldt nyt i Marstrands Udvikling, at Lys og Skygge kom til at
spille en saa fremtrædende Rolle og blev saa konsekvent udnyttet som i
Billedet af den gamle Konsul og hans ranke Frue. Der er et andet ikke
mindre bemærkelsesværdigt Forhold i dette Arbejde. Billedet er formet
som et Udsnit af de to Menneskers daglige Liv, som et
Hverdagsbillede.De kunstneriske og maleriske Impulser, som Marstrand
paa sin sidste Rejse havde modtaget fra de gamle Hollændere, kom her
til Udfoldelse. I et Brev til Constantin Hansen, et af de mange
ildfulde og stemningsfarvede,

KIRKEFÆRD I DALARNE.
Billedets venstre Halvdel.

som han har skrevet, hævder han, at det gælder nu: »hvis Kunsten skal
leve og florere, som den gjorde i Holland, at male vor Tid med al den
Sandhed som Hollænderne deres«. Denne Tanke er gennemført med ikke
ringe Djærvhed. Det gamle, tarvelige Kontor, som danner Baggrunden for
Portræt-terne, har ikke alene interesseret Marstrand, han har været
fyldt af dets Poesi. Dets Oprindelighed, dets Præg af at være formet af
Livets Behov, var i Pagt med noget af det bedste i hans egen Natur;
bevidst og ubevidst

KIRKEFÆRD I DALARNE.
Billedets højre Halvdel.

var han en inkarneret Modstander af alt tilgjort. Dette Forhold har sat
sit Præg paa Skildringen. Alt er taget med, men intet er der gjort for
meget af. Dette gælder den gamle Pult med dens Tilbehør af Hovedbøger,
Kornvægt og meget andet, det gælder Væggen med dens Skilderi og
Alma-nak, det gælder Skranken og det tarvelige Tobaksbord; men det
gælder fremfor alt de to Gamle, og ganske særlig den energiske Frues
smukke Skikkelse. Desvæjre ejer Billedet koloristisk set kun liden
Magt; Virkningen er lidt sort, Farveglæden kun ringe.

***

Kort efter Hjemkomsten fra sin anden Rejse til Italien blev Marstrands
Betydning officielt anerkendt. I Slutningen af 1848 blev han udnævnt
til Professor ved Malerskolen. Gode Bestillinger blev ham til Del;
navnlig som Portrætmaler lagdes der stadig stærkt Beslag paa ham. Men
trods al Medbør følte han sig ikke tilfreds. Under Opholdet i Italien
var hans Moder død. Hjemmet var opløst. I 1849 mistede han en elsket
Broder, Søofficeren Oswald, der omkom ved Linieskibet Christian VIIFs
Tilintetgørelse i Eckernførde Fjord. Marstrand var dybt nedbøjet af
dette Tab; han følte sig ulykkelig og alene. Paa Venner skortede det
dog ikke. Var han i Kjøbenhavn, samledes en ret stor Kreds hos ham hver
Torsdag Aften i hans Bolig paa Prinsens Palæ. Det var dog ikke nok til
at fylde hans Liv. Overfor Vennen Johannes Fibiger raillerede han over
sin Tilstand. Han ønskede at blive gift, men fandt det haabløst.
Pludselig skiftede dog Forholdene. Uventet, selv for hans nærmeste,
blev han i 1850 forlovet og holdt kort efter Bryllup med en 26aarig
Dame, den alvorlige og meget musikalske Frøken Grethe Weidemann.

I Marstrands Udvikling greb denne Begivenhed efterhaanden stærkt ind.
Efter sit Ægteskab kom han i et langt intimere Forhold til Livet. De
smaa Besværligheder, som Ægteskabet bragte, har utvivlsomt til Tider
trættet ham; men selve Livets Vidunderlighed blev ham mere bevidst. Han
fik et sikrere Tag om dets alvorlige Strenge. Det viste sig tydeligere
og tydeligere, at han var en udpræget religiøs Natur. Efter Præsten
Johannes Fibigers Udsagn var han »vistnok ingen skoleret Christen, det
er i det Hele ikke let nogen selvstændig Lægmand, men han var en
alvorlig og tænksom Bibellæser, og saae op til Helligdommen som det
Høieste«.

Til at begynde med blev Marstrands Ægteskab den ydre Anledning til, at
han atter tog Baksetag med »den nordiske Kunst«. Lokket af H. C.
Andersens begejstrede Skildringer af Folkelivet i Dalarne gik
Bryllupsrejsen did op. Den Uberørthed og Oprindelighed, som var
ejendommelig for Naturen og Folkelivet i denne afsides Egn, fangede
Marstrands Sind, saaledes som det fremgaar af en Række inspirerede
Tegninger. Planen til det bekendte Billede »Kirkefærd til Leksand Kirke
over Siljan Søen i Dalarne« maavel alt den Gang være bleven lagt. I
hvert Fald fik Marstrand ved sin Hjemkomst af Galeriet Bestilling paa
et stort Maleri efter delte Motiv. Den følgende Sommer rejste han
derfor atter derop. Trods ugunstigt Vejr lykkedes det ham at fastslaa
Kompositionen og udføre saa mange Studier af Landskabet og
Befolkningen', at han kunde male Billedet i Kjøbenhavn og faa det
afleveret i 1853.

LANDSTIGNING VED CANALE GRANDE I VENEDIG.
Statens Museum for Kunst.

Det er et Kæmpearbejde, som Marstrand her har præsteret. Men skønt det
i rigt Maal vidner om hans overlegne Dygtighed, har han dog forløftet
sig paa Opgaven. I Stedet for selve det levende Liv, med dets Sollys og
dets straalende Søndagsfest, har han givet et Anskuelsesbillede med
detaillerede Bedegørelser for de forskellige Scener og Grupper, som han
dels har iagttaget og dels konstrueret. Billedet samler sig ikke til en
levende Helhed, det falder fra hinanden i en Mængde særdeles dygtigt
udførte Enkeltbilleder, som vel aftvinger Bespekt, men som mangler
Livets Magt til at rive med. En redelig Vilje til at tage alting med
har afskaaret ham fra at skabe det store, monumentale og dekorative
Værk, som efter alle Solemærker at dømme maa have foresvævet ham.

Kunstnerisk set var det et Par trange Aar for Marstrand. Han følte,
athan gik tilbage; det blev ham klart, at han maatte bort, dersom han
ikke skulde køre fast. Om Efteraaret 1853 drog han atter til Italien.
Nedturen gik over Venedig. Det var første Gang, han saa denne By; han
blev overvældet. Han havde tænkt sig kun at blive der et Par Dage; han
blev der det meste af et Aar. Dens Stilhed var ham en Lise. Hans
fængsledes af dens

DE TO VENEZIANERINDER.
Malerisamlingen paa Nivaagaard.

Kanaler, dens snevi'e Gader, dens stolte Paladser, dens hensmuldrende
Rigdom og dens bundløse Fattigdom, der dannede en altid afvekslende
Baggrund for Byens ejendommelige Folkeliv. Men størst Betydning fik det
dog for Marstrand, at han i dens Kirker og Samlinger kom i inderligt
Fortrolighedsforhold til den gamle venezianske Malerkunst. Tizians,
Tintorettos og Paolo Veroneses Værker blev en Aabenbaring for ham. Her,
hvor nogle af Frankrigs ypperste Malere havde fundet Vejledning, fandt
ogsaa han det.Den venezianske Kunsts Rigdom og Mangfoldighed var i
Slægt med noget af det stærkeste i hans egen frodige Natur. Her vandt
han frem til Forstaaelse af en monumental Malerkunst, som huede ham;
her blev han klar over dens Midler.

CHRISTUS I EMAUS.
Faaborg Kirke.

Medens det indirekte Udbytte af Rejsen blev af største Betydning for
Marstrand, blev det direkte ikke overvældende. Af de mange Studier, han
malede under Opholdet dernede, er der kun faa, som vidner om det
værdifulde nye, som var i Færd med at blomstre frem hos ham; men blandt
disse faa er et Par af hans aller bedste, fremfor alle den dejlige
»Landstigning ved Canale grande«, der baade er levende og monumentalt
komponeret og dertil i Besiddelse af en i Marstrands Kunst sjælden
koloristisk Vægt.Farvevirkningen er dristigt bygget over Gondolierens
hvide Dragt, røde Skærf, solbrændte Lød og sorte Haar, over Damens
lyse, lette Skikkelse, over en skinnende gul Baldakin og ikke mindst
over den skønne, mildt fortonede Baggrund med dens stolte Bygninger og
brogede Liv. Et Par andre Studier bør ogsaa nævnes i denne Forbindelse.
En af dem er Nivaagaardsamlingens af »de to Venezianerinder«. Dens
Friskhed, Skælmeri og Fornemhed hæver den højt; men desværre lader dens
Farvevirkning meget tilbage at ønske. Ejendommelige er ogsaa Studierne
fra den stille Kanal med de skønne Broer og af Aftenstemningen paa
Canale grande.

KUNSTHISTORIKEREN N. L. HÖYEN.
Statens Museum for Kunst.

Gang paa Gang har Marstrand i sine Breve hævdet, at hans Kejser til
Italien i bogstavelig Forstand var Studierejser. De skulde dygtiggøre
ham til, ja muliggøre det for ham, at løse de store Opgaver, han
længtes efter at give sig i Kast med. Bejsen til Venedig blev den
betydningsfuldeste afdem alle; i flere Henseender satte den Kronen paa
Værket og det afgørende Skel i hans Udvikling. Dette viste sig dog
først lidt efter lidt. Lige efter Hjemkomsten synes han ikke alene at
have følt sig forpligtet til igen at optage Arbejdet med særlig danske
Folkelivsmotiver, men ogsaa at have haft Mod derpaa. Hans Betingelser
for at kunne faa Held med sig paa dette

NEGERPIGEN.

Omraade var dog snarere blevet ringere, end da han første Gang forsøgte
sig. Som den ægte Københavner, han var, havde han som tidligere anført
kun ringe Mulighed for at kunne indleve sig i det danske Lands Natur og
ingen for at komme i et rent umiddelbart Fortrolighedsforhold til den
danske Almue. Hans Forsøg paa, under korte Sommerophold, at skildre
dansk Folkeliv blev derfor ogsaa, nu som før, dødfødte. Fra Landet
vendte han sig til Kjøbenhavn. Her havde han store Betingelser for at
kunne blive en glimrende Skildrer af sin Samtid. Men han varpaa en
Maade vokset fra Kjøbenhavn. Han havde set for meget at den store
Verden. Maaske var ogsaa en lille Splint af Troldspejlet faret ham i
Øjet. Han havde i hvert Fald Blikket paafaldende aabent for alt, som
var ringe, vrangt og skævt i hans Fødeby. Men var Marstrand saaledes
paa forskellig Vis og af forskellige Grunde hleven afskaaret fra at
komme i hjertelig Kontakt med det specielt danske og det specifik
kjøbenhavnske, saa var til Gengæld hans Fortrolighed med det
almenmenneskelige vokset paa afgørende Vis. Han var i mange Henseender
modnet til at løse de bibelske og historiske Opgaver, som fra Ungdommen
af havde foresvævet ham som herlige Maal for kunstnerisk Stræben.

JEPPE PAA BJERGET.
Den Hirschsprungske Samling.

Nu om Dage er Historiebilleder kommen i Vanry i særlig
kunstinteresserede Kredse, og overfor moderne bibelske Billeder trækkes
der tit paa Skuldrene. Og det med god Grund. Som oftest er Nutidens
Malere i slige Billeder inde paa et ganske forkert Spor, idet de ikke
har forstaaet at samle Kræfterne om det, som det kommer an paa. Men
saaledes har det ikke altid været. De største Malere fra Giotto til
Michelangelo og Bafael, fra van Eyckerne til Bembrandt, el Greco og
Velasquez, ja, helt op til den moderneTid, til Mænd som Delacroix og
Puvis de Chavannes, har paa bibelske og historiske Omraader skabt
Værker, der tælles blandt Verdens bedste. Formaalet med slige Billeder
har i Kunstens lykkelige Perioder næsten altid været et tredobbelt.
Først og fremmest er Bestræbelserne gaaet ud paa at give en klar og
levende Fremstilling af bibelske eller historiske Personligheder og
Begivenheder, i Erkendelsen af, at her er Omraader, paa hvilke det
levende saavel som det skrevne Ords Fattigdom tynger, hvor
Billedkunsten bogstaveligt taget er ganske anderledes malende og raader
over langt betydeligere Midler til at anskueliggøre. Men ikke nok
hermed. Der kan fra et Billede umiddelbart udstraale en Stemning, som,
saa at sige, øjeblikkeligt formaar at klarlægge, at uddybe og berige
det Bums Betydning, i hvilket det har sin Plads. Og endelig vil et
saadant Billede, der skyldes en Kunstner, som helt ud har forstaaet sin
Opgave, eje en afgørende dekorativ Skønhedsmagt; dets Farvers og
Liniers Harmoni og Fylde kan løfte og bringe Hvile til det
skønhedssøgende Sind.

JEPPE PAA BJERGET, 3^die AKT.

Hvad det som Følge heraf gælder for Kunstneren om at faa frem . i denne
Art af Billeder, er i første Linie Fortællingens Kerne; jo fjernere
Begivenheden ligger, jo mere almengyldig dens Betydning er, desto
mindreVægt ligger der paa det ydre Apparats historiske Korrekthed.
Dybden af Kunstnerens Forstaaelse af Menneskets Karakter og Væsen har
derimod altid afgørende Betydning. Noget lignende gælder hans Evne til
at komponere Billedet paa en saadan Maade, at dets Indhold fremtræder
letfatteligt og virkningsfuldt, samtidig med at dets Linier og Farver
samler sig i Harmonier, der er i Samklang med Motivet og uddyber dette.

Marstrands store Betingelser som historisk og bibelsk Maler bundede
navnlig i hans overlegne Aand, som satte ham i Stand til med Myndighed
at skære ind til Sagens Kerne; dernæst i hans overdaadige Fantasi og
frodige Kompositionsevne, og endelig i hans højt udviklede Følelse for
det monumentale. De for ham farligste Anstødsstene var hans
upaalidelige Farvesans og hans Tilbøjelighed til i de store Billeder at
slaa sig til Taals med en altfor summarisk Formgivning.

Længe har Marstrand utvivlsomt ønsket at faa Lejlighed til at tumle med
saadanne store Opgaver, der vilde lægge Beslag paa alle hans Evner.
Ganske uventet blev Ønsket opfyldt fra en Kant, ingen havde ventet. Det
er Faaborg-Kjøbmanden, Agent. Lauritz Voigt og Hustru, som har Æren af
at være de første, der stillede Marstrand en virkelig monumental
Opgave. I Anledning af deres Guldbryllup i 1855 skænkede de Kirken i
Faaborg en ny Altertavle, hvis Udførelse overdroges Marstrand i 1856. I
Sommeren 1858 var det store Billede fuldført og blev opstillet paa sin
Plads i Kirken. Det er Kristus i Emaus, der er skildret. Kristus og de
to Disciple sidder ved Bordet, han bryder Brødet, og de genkender ham.
Kompositionens simple arkitektoniske Opbygning, store Udsyn og stærke
Modsætninger mellem Lys og Skygge er virkningsfuldt afpasset efter
Kirkerummets Krav. Men medens Billedet hævder sig smukt paa Afstand,
gør det sig ikke helt godt gældende set nærved; de enkelte Skikkelser
mangler den endelige Beaandelse. Marstrand har ikke været revet med af
Emnet, det har ikke for ham haft Livets Magt. Kristusskikkelsen er lidt
sygelig, og baade vag og veg. Koloristisk strejfer Virkningen det
grelle, og Formbehandlingen er gennemgaaende temmelig grov. Detaillerne
er i stor Udstrækning simpelt hen strøget og ikke indoptaget i de store
Former, meddelende disse Livets Spil. Men trods alle Mangler er der
noget virkelig godt i dette Arbejde; det føles, at der staar en Mand
bag Værket, en Mand, som med stor Energi og paa helt ud selvstændig Vis
har søgt at indleve sig i Opgaven.

I Marstrands Udvikling fastslaar dette Arbejde det mærkeligste
Vendepunkt. De bibelske Billeder og de store monumentale Opgaver kom
fra nu af til Vat danne det centrale i hans Virksomhed. Dette maa dog
langtfra forstaassaaledes, at de blev eneherskende. Marstrand vedblev
at arbejde med de fleste af de Emner, som han Tid efter anden havde
beskæftiget sig med. I et Brev til Johannes Fibiger skrev han ved
Juletid 1857: »Jeg maler forskellige Sager, hellige og profane,
nordiske og italienske, ligesom Lunet byder det.« Endvidere meddeler
han, at han har flere Holbergiana for, at han er i Gang med et Portræt
af Stiftsprovst Try de, og at Fru Heiberg snart skal paa Tapetet. Som
Supplement hertil kan henvises til, at Karl Madsen i sin Bog om
Marstrand anfører: »— det første og stærkeste Indtryk for den, der ved
1860 eller senere første

DON RANUDO DE COLIBRADOS, 2’ AKT, 3’ SCENE.

Gang besøgte Marstrands Atelier, var netop den mest brogede Forvirring
af Billeder og Billed udkast af enhver tænkelig Art. Paa et Staffeli
stod et ældre Maleri med et italiensk Motiv, paa et andet et
halvfærdigt HolbergBillede, paa et tredje en paabegyndt Skitse med et
bibelsk Emne.« I 1860, mener Karl Madsen, er efternævnte Arbejder
udgaaet fra Marstrands Haand: Foruden et nu tabt Billede af Kristus og
Børnene, liere af de tidligste Udkast til »Den store Nadvere«, Anlæget
til Gentagelsen af »Det lykkelige Skibbrud«, et Kompositionsudkast for-
en ny Fremstilling af »Tiggergondolen i Venedig«, et lille Billede med
Bønder, der kører til Kirke i Dalarne, og desuden to anselige Billeder
af Don Quixote. Endvidere adskillige større Portrætbilleder, blandt
hvilke anføres Brystbilledet af Fru Hall,Knæbilledet af Konferensraad
L. N. Schønning, to ovale Portræter af Baron og Baronesse Stampe.
Blandt italienske Billeder nævnes »Munke, der faar deres Andel i
Vinhøstens Overflod« og »Italienerinden, der hjælpes ned af Æslet«. Fra
samme Aar er hans Fremstilling af Lady Macbeth, og endelig som »det
mærkeligste af alt, hvad Aaret bragte af Nyt i Marstrands Atelier«,
hans Skitser til de mægtige Malerier i Christian IV’s Kapel i Roskilde
Domkirke.

DEN POLITISKE KANDESTØBER, 4’ AKT, 9’ SCENE.

Denne Opremsning viser ikke alene, hvilken overdaadig Arbejdslyst
Marstrand sad inde med, den røber tillige hans Akilleshæl: hans Mangel
paa Evne til at begrændse sig. Men selv om hans Flagren fra et Arbejde
til et andet, fra en Idekreds til en anden, nødvendigvis maa have
hæmmet hans Vækst, saa hindrede den dog ikke, at han paa mangfoldige
Omraader naaede længere frem end nogen anden dansk Maler. Blot et lille
Udvalg af hans karakteristiske Arbejder fra Manddomsaarene klarlægger
hans Alsidighed og overlegne aandelige Kraft.

Som født Psykolog havde Marstrand store Betingelser for at gøre sig
gæl-dende som Portrætmaler. Mange af hans Billeder vidner derom. Det
faldt i hans Lod ikke alene at male Slægt og Venner, men ogsaa en Række
af Samtidens mest fremtrædende Personligheder; i tiere Tilfælde er han
trængt dybt ned under Overfladen og har ydet vægtige Bidrag til
Vedkommendes Karakteristik. Grundlaget for sine Portrætters dekorative
Virkning har han saa godt som altid søgt i det monumentale; det er ikke
Livets og Farvernes

COLLEGIUM POLITICUM.
Deponeret i Statens Museum for Kunst.

Spil, men de store Linier og Hovedformer, som fortrinsvis bærer den.
Blandt Marstrands større Portrætter fra Manddomsaarene er vel nok det
af Kunsthistorikeren N. J. Høyen det betydeligste. Høyen var en
glimrende Foredragsholder; om hans vidunderlige Evne til at fastholde
sine Tilhøreres Interesse gaar der mærkelige Frasagn. I nøje
Overensstemmelse med sin Sky for alt officielt og sin Trang til at
holde sig til Hverdagslivet, har Marstrand skildret Høven som
Foredragsholder iført den for ham karakteristiske daglige Dragt. Det
bærende i Billedet viser sig navnlig i den overordentlige Sikkerhed,
hvormed det centrale — Høyens aandelige Grebethed og hans i fjerne
Skønheds-riger dvælende Blik — er fastholdt. Billedets Monumentalitet
beror derfor nok saa meget paa dets indre Storhed som paa selve
Formbehandlingen. En Modsætning hertil danner paa en Maade Portrættet
af Negerpigen med Kunstnerens to Niecer. Her spiller det sjælelige en
underordnet Bolle; til Gengæld afspejler det, bedre end noget andet af
Marstrands Arbejder, hans Evne til at mestre rene og enkle Formers
monumentale Skønhed. Bet af Hjertet har han frydet sig over den Formens
Storhed og Simpelhed, som aabenbarer sig i den unge Piges primitive
Træk, og han har været revet med af Skikkelsens elegante Linier, saa
vel som af Nakkens og Turbanens kække Sammenspil. Ogsaa koloristisk har
han været begejstret. Negerindens mørke Lød, hendes gule Turban, hvide
Kjole og røde Sjal staar pragtfuldt sammen.

PER DEGN SYNGER FOR EN SNAPS.
ERASMUS MONTANUS, 1’ AKT, 4’ SCENE.
Ny Carlsberg Glyptotek.

Foruden i Portrætterne var det i Holberg-Billederne, at Marstrands
psykologiske Sans gav sig de vægtigste Udslag; denne traadte dog her i
Forbindelse med et udpræget satirisk Element i hans Temperament. Han
forstod mesterligt, under en skæmtende Form, at svinge Svøben over
sineMedmenneskers Daarligheder. Blandt de Komedier, som hyppigst og
lykkeligst har fanget hans Sind, kan nævnes »Erasmus Montanus«, »Jeppe
paa Bjerget«, »Den politiske Kandestøber«, »Den Stundesløse« og »Don

AVIND HOS ÆOLUS. PEDER PAARS, 1’ BOG, 1’ SANG. Han dertil skielvende da
svared: Om I ville I Morgen komme hid; nu har jeg at bestille: Jeg
aldrig haver Roe; nu een, nu anden, Vind Mig plager — — — —.

Ranudo«. I Gengivelsen af Scener og Skikkelser fra hvert enkelt af
disse Stykker har han naaet det mesterlige. Hans Fortolkninger af de
Holbergske Figurer er i mange Tilfælde klassiske; det kan synes umuligt
at trænge, ind til en dybere Forstaaelse af dem. Fænomenet kan kun
forklares ved,at Holbergs Figurer ikke alene stadig har level i
Marstrands Fantasi, men ogsaa har vokset i den, og er bleven til en Art
selvstændige Væsner, hvem han har kunnet aflure betegnende Træk, som
Digteren ikke har

DEN STUNDESLØSE.

antydet. I inspirerede Øjeblikke har han med træfsikker Streg fæstet
dem til Papiret eller med ikke mindre sikre Penselstrøg fanget dem ind
paa Lærredet i Skitsens beaandede, men flygtige Form. Det er en
Mangfoldighed af Karakterer og Sindsstemninger, som Marstrand ad denne
Vej har givet blivende Form, alle bærer de straalende Vidnesbyrd om
hans overdaadigeFantasi og Lune, samt om hans rigt nuancerede
Intelligens. At alt lykkedes saa fuldkomment for ham staar, som af V.
Jastrau anført, i Forbindelse med hans fænomenale Rumsans og den sikre
Følelse, hvormed han forstod at anbringe sine Figurer i det rette
Forhold til hinanden indbyrdes og til Omgivelserne, saa vel som i hans
enestaaende Evne til at arbejde ud af Hovedet.

DON QUIXOTE I DE SORTE KLIPPER.

Mange Tegninger og Skitser kunde med lige god Ret fremhæves i denne
Forbindelse. Af de her gengivne viser Maleriet med Jeppe, der kræver
Ridefogeden hængt, Marstrands sjældne Evne til fuldkommen naturligt at
manøvrere med mange Figurer; det giver tillige en god Forestilling om
hans højtudviklede arkitektoniske Sans. Interiøret er baade fornemt og
skønt. Det er som en Hyldest til Rococotidens Elegance; en Hyldest, der
taler højt om Marstrands Selvstændighed, naar det erindres, at Rococoen
det meste af det 19de Aarhundrede i kunstinteresserede Kredse stod paa
det aller sorteste Brædt. Hvad de optrædende Personer angaar, er
Tjenerne og Jægerne med Valdhornene, hver især blændende sikkert
karakteriserede gennem en Række smaa, men højst personlige Træk.
Fremstillingen af Baronen, Ridefogeden, dennes Kone og Jeppe er i og
for sig god; dog har Marstrand i den vedføjede Tegning genialere og
mere hensynsløst slaaetned paa Jeppes Raseri og ubændige Hævntrang, der
saa at sige faar Øjnene til at springe ud af Hovedet paa ham.

DON QUIXOTE I BESØG HOS HERTUGEN

I Breve og Tegninger har Marstrand ofte rettet skarpe, ikke altid lige
velbegrundede Angreb paa »den fine Verden«; men aldrig har han gjort
det saa vittigt og saa muntert som i Fremstillingen af Don Ranudo de
Colibrados og hans Frue, der modtager Isabella de las Minas.

Tegningen af Raadsherreindernes Besøg hos Herman von Bremens Kone
fortæller om Marstrands vidunderlige Evne til at leve sig ind i en
Situation. Ingen af de optrædende kan tænkes bedre karakteriseret. Den
maalløse Geske; Arianke, der koger over; Henrich, der lemper hende ud,
er hverfor sig baade set og følt. Aller bedst er dog den ene
Raadsherreinde. Der er ikke Tvivl om, at hendes opblussende Indignation
bunder i en total Mangel paa Kendskab til Livet.

ADAM HOMOS DØD.

Med Rette regnes det her gengivne Forarbejde til »Collegium politicum«
blandt Marstrands ypperste Holberg-Rilleder. Dets Komposition har ikke
Jeppe-Rilledets symmetrisk afbalancerede Ro, til Gengæld ejer det, hvad
det maleriske og koloristiske angaar, store Fortrin, og dets Foredrag
er til-lige helt igennem nok saa friskt. Det er desuden interessant i
en hel anden Retning; det godtgør, at Marstrand ikke var uberørt af det
Hovmod, hvormed Bourgeoisiet og de lærde Kredse i Frihedstidens
Begyndelse saa ned paa Haandværkerne og det jævne Borgerskab.

KJØBENHAVNSK SELSKABSLIV.

Blandt Marstrands harmløse Holberg-Skildringer kan næppe paavises nogen
mere vittig end Glyptotekets Studie af Per Degn, der synger for en
Snaps og ved sin vidunderlige Kunstpræstation ganske tager Vejret fra
Jeppe og Nille. Helt lystig er Illustrationen til den berømte Scene i
»Peder Paars«, hvor Avind hjemsøger Æolus og lige saa lidenskabeligt
som snedigt bestormer den betrængte Mand med sit »Ach! slip en kraftig
Vind, og Havet for mig rør!«. En ganske særlig Plads mellem Marstrands
Holberg-Tegninger indtager adskillige af hans Illustrationer til »Den
Stundesløse«. Marstrand har Tag i Staklens Lidelser. Ikke mindst gælder
det den her gengivne Tegning, der beretter om, hvorledes Vanvidet er i
Færd med at gribe den Stundesløses forjagede Hjerne.

Næst Holberg er Cervantes den Forfatter, som har sat Marstrands Fantasi
stærkest i Bevægelse. Cervantes’ Skildringer af Don Quixote var hamen
uudtømmelig Kilde, der strømmede med Vemod og Spot. Hvilken Sum af
Medfølelse rummer ikke Skildringen af Helten, der mellem de sorte
Klipper grunder over Verdens Tilskikkelser; og hvor skarpt og fint
snærtes ikke Indbildskhed, Forfængelighed og Naragtighed i Don Quixotes
Besøg hos Hertugen!

KJØBENHAVNSK SELSKABSLIV.

Skønt det vides, at Paludan-Mullers »Adam Homo« har levet i Marstrands
Tanker, har dette Værk dog kun sat faa kendte Spor i hans Kunst. I en
ret gennemført Tegning, som Marstrand forærede Digteren, har han givet
en genial Karakteristik af »lille Jensen«, der med sine aandsfortærende
Forslag piner Livet af Adam Homo. Hver Linie i Mandslingens Skikkelse
er præget af Ivrighed og Selvglæde. Brillerne er gledet langt ud paa
hans spidse Næse, og han er saa optaget af sine Noter, at han selv er
ved at glide ned af Stolen. Tegningen hører iøvrigt til de sjældne, i
hvilke Marstrand har tilstræbt en malerisk Virkning, hygget over stærke
Modsætninger mellem Lys og Skygge. Men ret betegnende for hans Mangel
paa umiddelbar Interesse for disse Fænomener er den Ligegyldighed,
hvormed han har be-handlet dem. Lysgiveren, den tændte Lampe, er
saaledes mørk, det samme gælder den stærkest belyste Del af
Sengeomhænget, medens Adam Homos Hoved, der logisk set burde ligge i
Skygge, er fuldt belyst. Som Aarene gik, tabte Marstrand mere og mere
Sansen for den Eckersbergske Naturalisme. Hans Fantasi var altfor
levende. Skolens til Tider noget pedantiske Krav paa nøjagtigt
Naturstudium blev ham et trykkende Baand, som kunde virke dræbende paa
hans Inspirationer.

DEN FORTABTE SØN.

Som alt anført sad Marstrand inde med store Betingelser for at blive en
aandfuld Skildrer af Kjøbenhavn og Kjøbenhavnerne. I mangfoldige
Tegninger har han givet flygtige Omrids af sine Bysbørns Liv og Færden;
lian spænder her over vide Felter, der strækker sig fra Gadens Udskud
til Verdens Fornemme, fra Selskabslivets Fest til Dødens Alvor. Hans
Snerten til Kjøbenhavnerne ramte ikke mindst den Del af dem, som hørte
til den »fine Verden«. — Den ene af de her gengivne Tegninger, der
begge kan regnes til de velvilligere, maa, efter Damernes Klædedragter
at dømme, skrive sig fra de yngre Aar; den anden, den myndigste af de
to, er fra Krinolinernes Tid, altsaa fra en Periode, i hvilken
Marstrand stod i sin fulde Kraft. I den tredje er Motivet hentet fra
Lignelsen om »den fortabte Søn«, der er set iSamtidighedens Belysning.
Medens Faderens og den hjemvendte Søns Skikkelser ikke udtrykker noget
særligt, er der baade Peber og Salt i Karakteristikken af den
retfærdige Søn; hans brutale Egoisme og hans Hjerteløshed er
ubarmhjertigt skaaret ud af Livet.

KARDINALEN UDDELER VELSIGNELSER TIL TIGGERNE.

Hvor utrolig hurtig og træfsikker Marstrands Opfattelse var, afspejler
sig pragtfuldt i den bekendte malede Skitse med Kardinalen, der fra sin
Karrosse iler ind i Kirken og klarer de besværlige Tiggere fra sig med
en flygtig Velsignelse. Marstrand har tydeligt nok ikke alene set denne
Scene, den er tillige bleven en Oplevelse for ham; et lille Forarbejde
ejer i næsten overvældende Grad Livets Magt; det aander den dybeste
Medfølelse og den skarpeste Spot. Hans Hjerte har slaaet varmt for de
Mennesker, der gen-nem Fattigdom og Lidelse har erhvervet sig nogen
Lighed med Lignelsens Lazarus; medens han kun havde sviende Slag
tilovers for den gennem Rigdom og Vellevned forraaede Prælat.

DEN NYSKABTE EVA.
Den Hirschsprungske Samling.

Som flere Gange fremhævet følte og tænkte Marstrand i overvejende Grad
plastisk. Dog har han ogsaa i enkelte Arbejder vist en saa levende
Følelse for det maleriske, at der ikke kan være Tvivl om, at Aarsagen
til, at dette spillede en saa underordnet Rolle i hans Kunst, maa søges
i Forholdenes Magt og ikke i en Begrændsning af hans Evner. Det maa i
denne Forbindelse ikke glemmes, at den overvejende Del af det 19de
Aarhundrede herhjemme, paa Kunstens Omraade, stod i Plastikens Tegn. De
Thorvaldsenske Traditioner bares videre af Mænd som H. V. Bissen og
Jerichau, og fik i store Kredse en bestemmende Indflydelse paa Smagen,
hvad der i ikke ringe Grad svækkede, ja undergravede Interessen for og
Forstaaelsenaf det maleriske og det dermed nøje forbundne koloristiske
Element i Kunsten. Dette Forhold har utvivlsomt haft Indflydelse paa
Marstrand; men hertil kom, at han aldrig traadte i et virkelig intimt
Forhold til den franske Malerkunst, den eneste, som i denne Periode
afgjort hyggede paa et malerisk og koloristisk Syn.

FRIERENS BESØG.
Statens Museum for Kunst.

Marstrands Blik for det »maleriske« træder smukt frem i det
halvfuldførte Billede »Den nyskabte Eva« og i Skitsen »Frierens Besøg«,
et af hans mange Forarbejder til »En Frierscene«. I »Den nyskabte Eva«
viser det sig navnlig i Kompositionens Udnyttelse af den paradisisk
frodige Skov og det vide Udsyn over et overdaadigt Landskab, medens det
»koloristiske« præger de milde, fyldige Toner, hvori alt er stemt.
Billedet hører til Marstrands friskeste. Skønheden i Adams Stilling
øges af den Begejstring, der præger hver Linie. Eva ejer det nye
Vidunders, den nye AabenbaringsFriskhed; hun er det straalende
Uberørtes lysende Repræsentant, medens Adams mørkere Skikkelse synes i
Slægt med Livets dunkle Magter. Det er det samme Modsætningsforhold,
som danner Grundstemningen i den geniale Skitse »Frierens Besøg«; men
her er den skarpere, mere energisk fremhævet gennem en vidunderlig
lykkelig og helt ud malerisk Fremstilling. Det rene, det uberørte, det
jomfruelig friske er repræsenteret af den yndefulde unge Pige, der,
iført et lyseblaat Liv og en lyserød Nederdel, forventningsfuld sidder
bøjet over sit Sytøj. Hendes fagre og skære Væsen fremhæves af den

CHRISTIAN IV PAA »TREFOLDIGHEDEN«.
Skitse til Billedet i Roskilde Domkirke.

sortklædte Urier, den erfarne, den i Livets dystre Skole prøvede Mand.
Der er her, ad ren malerisk Vej, indfanget en Stemning af en egen
Rigdom og Skønhed; Ord kan ikke give den Udtryk, udsprungen som den er
af lyse og mørke Toners underfulde Sammenspil. Atter et skønt og
ejendommeligt Udslag af det stærke og bærende Element i Marstrands
Kunst, hans store Menneskelighed.

***

Bestillingerne paa de monumentale Billeder, som Faaborg-Altertavlen var
Foiløberen tor, kom ikke straks efter Altertavlens Aflevering; og .da
de kom,omfattede de kun historiske Motiver. Det blev Roskilde Domkirke,
som brød Banen, Universitetet og Nationalbanken fulgte efter.

DOMMEN OVER CHRISTOFFER ROSENKRANTZ.
Skitse til Billedet i Roskilde Domkirke.

Marstrands to Billeder i Christian IV’s Kapel er med god Grund højt
skattede i vide Kredse. 1 det ene, »Dommen over Christoffer
Rosenkrantz«, er Kongens Retfærdighedssans forherliget; i det andet,
»Kong Christian IV paa »Trefoldigheden« i Slaget ved Femern den 1ste
Juli 1644«, prises hans Manddom og Mod. Kompositionerne er mesterlige.
Med stor Kraft er Virkningen koncentieiet om Kongens Skikkelse, der i
begge Billeder fremtræder med alt beherskende Magt. Dette er det
væsentlige. Om Enkelthederne kan der disputeres; men de er ikke
afgørende for Arbejdets Værdi. Saadanne Billeder er ikke og kan aldrig
blive historiske Aktstykker, deres Betydning ligger paa et ganske andet
Omraade end det historisk saglige. De er nærmest at sammenholde med
Heltedigte. Deres værdifuldeste Egenskab er, at de øger Rummets
Stemning, at de griber og løfter Sindet, at de ægger og vækker Længslen
efter stor og herlig Daad.

Til Universitetets Solennitetssal naaede Marstrand kun at faa udført et
Billede, »Universitetets Indvielse i Vor Frue Kirke den 1ste Juni
1479«; til to andre, »Hans Tausen beskytter Biskop Rønnov« og »Jacob VI
besøgerTycho Brahe paa Uranienborg«, fik han kun udført Skitserne.
Døden indhentede ham, inden han fik lagt Haand paa det endelige Værk.

Marstrands fremragende monumentale og dekorative Sans træder fuldgodt
frem i »Universitetets Indvielse«. I kunstnerisk Værd staar dette
Arbejde højt over Solennitetssalens øvrige Malerier. Det hygger sig ind
i Rummet, understreger og forhøjer dettes Stemning. Yel ejer det ikke
den heroiske Pathos, som udmærker Billederne i Christian IV’s Kapel,
til Gengæld er dets Farvehøldning renere og langt festligere.

Det af Nationalbanken bestilte Billede naaede Marstrand ikke at faa
udført. Dette er saa meget mere at beklage, som det vel var det af dem,
der laa ham selv stærkest paa Sinde, og til hvilket han har gjort de
mest indgaaende og vægtige Forarbejder. Emnet tog han, trods
Bankbestyrelsens Indsigelse, fra det Nye Testamente; han lod sig ikke
rokke fra sin Ide, at det skulde være Lignelsen om det betroede Pund.
Af alle Marstrands store Kompositioner er denne vel nok den festligste,
den mest marvfulde og utvivlsomt den, som han havde levet inderligst
med i. Selve Lignelsen har sikkert paa sin Maade haft fundamental
Livsværdi for Marstrand; han var sig sit Ansvar i Livet næsten pinligt
bevidst; han kunde tynges af Tanken om, at han selv var Forvalter af et
betroet Pund, for hvilket der en Gang vilde blive afkrævet ham
Regnskab. Den Skitse, som det formentlig har været hans Hensigt at
lægge til Grund for det endelige Billede, ejes af Ny Carlsberg
Glyptotek. Der er over Intonationen, over det lykkelige Farvevalg og
over Arkitekturen en Duft fra det stolteste Venedig; men hvad mere er,
det er som en Genspejling af Lignelsens uendelige Rækkevidde. Scenen er
en aaben Loggia med vid Udsigt over en rig Handelsstads intense Liv;
til højre en Trappe, ved hvilken en Kriger holder Vagt; til venstre
sidder Herren i en Slags Tronstol; ved Bordet hos ham har Bogføreren
Plads; omkring ham arbejder hans Mænd. Foran Herren staar den utro
Tjener, de øvrige tilsagte er enten parate til at aflægge Regnskab
eller er i Færd med at nærme sig, en dukker just helt frem fra Trappen.
Hver enkelt af Skikkelserne tegner sig i hele sin plastiske Kraft, alle
er de rolige og statuarisk skønne, derved understreges paa afgørende
Vis Hovedgruppens explosive Kraft. Naar undtages den utro Tjener, der
er skildret som en sølle Fyr, berettes der kun om fri og ædelbaarne
Mænd. Hvert Penselstrøg er bredt og sikkert, hver Linie og Tone er
præget af en imponerende Myndighed, som staar i hedste Samklang med
Kompositionens rytmiske Vekslen af enkelte Figurer og frit
sammenstillede Grupper. Kun én Gang har Marstrand som Maler og som
Sjæleskildrer naaet højere, det er i den ene af Skitserne til »Den
fortabte Søn«. UNIVERSITETETS INDVIELSE I VOR FRUE KIRKE DEN 1. JUNI
1479.
Kjøbenhavns Universitet.

Medens det kan synes som et Spil af Tilfældet, at Bestillingen paa
Altertavlen i Faaborg blev Marstrand til Del, saa var det absolut ingen
Tilfældighed, at han modtog den. I Marstrands sidste 15 Leveaar havde
de religiøse Motiver ubetinget den største Magt over hans Sind.
Betegnende er det bekendte, og til en vis Grad det berømteste af alle
hans Billéder, »Den store Nadvere«, som han arbejdede med i 10 Aar, og
til hvilket han udførte mangfoldige Tegninger og Forarbejder. Paa den
moderne Betragter vil det vel i Almindelighed virke noget formalet;
dets Farvevirkning vil synes lovlig grel; ogsaa Penselføringen vil
skuffe; i store Partier har den mistet sin Friskhed. Nærmere beset
viser det sig dog at være ikke saa lidt af et Mesterværk. Holdningen er
imponerende. En overdaadig og rig Komposition hæver det højt. Billedets
monumentale Virkning beror i fremtrædende Grad paa dets Arkitektur. Det
tlade Loft med de dominerende Bjælker, de elegante joniske Søjler, det
tavlede Gulv, Baggrundens mægtige Buer, Musiktribunen, de bugnende
Borde og de vekslende Udsyn bygger sig sammen til en i sin Vælde
kongelig Helhed. Skønt og naturligt er det ogsaa skil-dret, hvorledes
Fattige og Krøblinge og Halte og Blinde er bleven bænkede i al denne
Herlighed og finder sig frydefuldt hjemme. Tjenerne indfører nu de
sidste Gæster, der er sankede op paa Vejene og ved Gærderne. Alle de
mange Skikkelser fordeler sig naturligt i den store Sal, hvis lysende
Midtpunkt er Kristus-Skikkelsen, der desværre her ligesom i Faaborg
Billedet er bleven lovlig vag.

DET BETROEDE PUND.
Ny Carlsberg Glyptotek.

Ogsaa den store Altertavle, som Marstrand vilde have skænket St.
Poulskirken i Nyboder, men som han ikke naaede at faa fuldført, skæmmes
af en tilsvarende Mangel. Motivet er taget fra Fortællingen om den
vantro Thomas. Kompositionen bringer Bud fra Højrenaissancens store
Simpelhed og dens sindrige Udnyttelse af en jævnt fremadskridende
Vekslen i Stillingerne. De staaende Disciple, der sammen med den
knælende Thomas har slaaet Kreds om Kristus, ses i jævne Overgange i
Profil til venstre, en face, i Profil til højre og fra Ryggen. Alt er
saa naturligt udformet, at Harmonien, som er opnaaet gennem denne
rytmiske Forskydning, føles stærkt, medens Aarsagen kun konstateres
gennem en analytisk Betragtning. Billedet blev som sagt ikke fuldført;
dette er sandsynligvis Grunden til, at dets Farvevirkning har faaet Lov
til at beholde sin milde Fylde, og ikke er bleven skæmmet af de skarpe
Lasurer, hvis Fristelser Marstrand havde saa vanskeligt ved at
modstaa.Perlen blandt alle Marstrands kristelige Arbejder er dog den
førnævnte, her gengivne Studie til det aldrig fuldførte Billede af den
fortabte Søn. Fra Ungdommen af har Marstrand syslet med dette Motiv.
Mange Løsninger har han forsøgt, men ingen blev fuldbaaren som denne.
Som Maleri betragtet er det dejligt. Dets sparsomme Farver har en ren
og klar Samklang. Rummet er fortrinligt formet. Det store Skab giver
Holdning og lader føle Beboernes solide Velstand. Figurernes Sammenspil
kan vanskeligt tænkes mere fuldkomment. Tilsammen danner de en bevæget
og dog vel afbalanceret Helhed. Den selvretfærdige Søn, som ikke kender
Fristelsernes Mangfoldighed, og som i sin Korrekthed er absolut
uforstaaende overfor den angergivne Synder; den myndige Fader, der
baade ejer Straffens og Naadens Vælde; og endelig den sammensunkne,
fortabte og genfundne Søn er hver for sig fuldendt mesterligt
karakteriserede. Dertil er Foredraget levende; hvert Penselstrøg er
energisk og træfsikkert. Hvornaar denne Studie er malet, vides ikke med
Bestemthed; det venezianske i dens Holdning viser, at dens Tilblivelse
falder efter Rejsen til Venedig; men hvorom alting er, intet andet af
Marstrands Arbejder giver et saa rigt og skønt Indblik i hans Sjæls
Storhed.

DEN STORE NADVERE, LUC. 14, 15—24.
Statens Museum for Kunst.Efter det for Marstrand saa betydningsfulde
Ophold i Venedig 1853—1854 greb ingen ydre Begivenhed paa afgørende Vis
ind i hans kunstneriske Udvikling. Forskellige mindre Rejser, som han
foretog, dels af Helbredshen syn, dels for at udvide sin tekniske Viden
og dels for at opfriske gamle Minder, satte ikke dybere Spor i hans
Gerning.

DEN VANTRO THOMAS.
Statens Museum for Kunst.

I omtrent 25 Aar var Marstrand Lærer ved Kunstakademiet, Professor i
Modelskolen. Det kan være tvivlsomt, om han egentlig var en dygtig
Lærer, men der kan ikke være Tvivl om, at han var højt elsket og
beundret af sine Elever. I sine Livserindringer skriver Maleren Kr.
Zahrtmann, omhvorledes de Unge saa op til ham som til en Gud. Han havde
i høj Grad deres Øre, og til Trods for, at han tit var baade gnaven og
vrissen, arbejdedes der med Lyst paa hans Skole.

DEN FORTABTE SØNS HJEMKOMST.

Holger Drachmann har i sin Bog »Med den brede Pensel« tegnet et
ypperligt Portræt af Marstrand. Den høje smukke Mand med de nervøse
Hænder og det skarpe Blik. Ofte var han affejende; men hvor han hos den
Unge sporede Talent, var han haade Vejleder og Ven, og var navnlig
altid paa sin Post for at slaa umodne Storhedsdrømme ned. I
Selskabslivet traadte hans Lunefuldhed særlig frem. Han kunde være
charmerende, men ogsaa stødende i sin Optræden. Han elskede Musik, og i
Tonernes Verden fandt han Lindring for sit Tungsind.

Marstrand var en i høj Grad retlinet Karakter og var dertil i
Besiddelse af en betydelig Portion sund Sans. Endskønt han ikke rigtig
havde Tro til, at Kunstakademiet kunde blive det, som det burde være,
ofrede han det meget Arbejde og tog virksomt Del i dets Ledelse. Fra
1853 til 1857 og fra 1863 til sin Død var han dets Direktør.

I 1867 mistede Marstrand sin Hustru. Han knugedes af Tabet; men CARL
BLOCH: PORTRÆT AF WILH. MARSTRAND 1867.
Den Hirschsprungske Samling.

Venners Deltagelse gav ham nyt Mod. Selv brød han dog faa Aar efter
sammen. Han led af en rask fremskridende Sukkersyge, der forværredes af
hans rastløse Arbejde. I Slutningen af 1871 ramtes han af et lettere
Slagtilfælde, der lammede hans venstre Side; Sygdommen berøvede ham
hans Livsmod, men berørte ikke hans Arbejdslyst. Hans sidste Aar blev
kummerfulde. Den 21de Marts 1873 gik han bort. Med ham mistede Danmark
en af sine rigest udstyrede Sønner. Hans Samtid følte det. Under stor
Deltagelse fandt hans Bisættelse Sted fra Antiksalen paa
Charlottenborg. Ungdomsvennen, Præsten Johannes Fibiger talte ved
Baaren, og Elever bar deres gamle Mester til Graven.

